ലഖിംപുര് പ്രതിഷേധം ആളിക്കത്തുന്നു, യുപി അതിര്ത്തി അടച്ചു, അഖിലേഷ് കസ്റ്റഡിയില് ലക്നോ:ത്തര്പ്രദേശിലെ ലഖിംപുര് ഖേഡിയില് കര്ഷക സമരത്തിനിടെ ഉണ്ടായ സംഘര്ഷം ആളിക്കത്തുന്നു. സംഭവത്തില് ഒരു പ്രാദേശിക മാധ്യമപ്രവര്ത്തകന് കൂടി മരിച്ചതോടെ ആകെ മരണം ഒമ്ബതായി. ലഖിംപുരിലേക്കുള്ള യാത്ര തടഞ്ഞതിനെ തുടര്ന്ന് പ്രതിഷേധിച്ച എസ്പി നേതാവ് അഖിലേഷ് യാദവിനെ പോലീസ് കസ്റ്റഡിയില് എടുത്തു. ലക്നോവിലെ വസതിയുടെ മുന്പില് നിന്നുമാണ് പോലീസ് അഖിലേഷിനെ കസ്റ്റഡിയിലെടുത്തത്. ലഖിംപുരിലേക്ക് പോകാനിരുന്ന അഖിലേഷിനെ പോലീസ് തടഞ്ഞിരുന്നു. ഇതേതുടര്ന്ന് അദ്ദേഹം നിലത്ത് കുത്തിയിരുന്ന് പ്രതിഷേധം തുടങ്ങി. ലക്നോവില് പോലീസും സമാജ് വാദി പാര്ട്ടി പ്രവര്ത്തകരും തമ്മില് ഏറ്റുമുട്ടിയിരുന്നു. പിന്നാലെ പ്രതിഷേധക്കാര് പോലീസ് വാഹനവും കത്തിച്ചു. അതേസമയം, അഖിലേഷിനൊപ്പം നിരവധി ബിഎസ്പി നേതാക്കളെയും പോലീസ് വീട്ടുതടങ്കലിലാക്കിയിരിക്കുകയാണ്. പ്രതിഷേധ പശ്ചാത്തലത്തില് നേതാക്കളെ ലഖിംപുരില് പ്രവേശിപ്പിക്കില്ലെന്നാണ് പോലീസ് നിലപാട്.